section_heading: Povijest
paragraph_text: Prva armija je u lipnju 1916. snažno je napadnuta u Brusilovljevoj ofenzivi (4. lipnja – 20. rujna 1916.). Armija je napadnuta od strane ruske 8. armije pod zapovjedništvom Alekseja Kaledina i 11. armije pod zapovjedništvom Vladimira Saharova, te je zajedno s 4. armijom potisnuta gotovo 50 km unatrag. Između 1. i 4. armije nastala je praznina od gotovo 15 kilometara, te su, kako bi se bojište stabiliziralo, na isto morale biti upućene njemačke divizije zbog kojih je 1. armija ušla u sastav Grupe armija Linsingen. Novi napad ruske 11. armije međutim, uzrokovao je nove gubitke 1. armije i pad Brodija, što je uzrokovalo da 1. armija 26. srpnja 1916. bude rasformirana.